钦定古今图书集成/明伦汇编/氏族典/第102卷 > 《廖用贤尚友录》 > 以国为氏〈周异姓国〉
## 钦定古今图书集成/明伦汇编/氏族典/第102卷 > 《廖用贤尚友录》 > 以国为氏〈周异姓国〉

黎氏，字亦作犁，子姓，侯爵。商时诸侯。《风俗通》云：“九黎
之后。”《尚书》“西伯戡黎”，亦见《毛诗》。今潞州黎城县有黎
侯故城，是其地。又齐有大夫黎弥。黎且者，即齐之黎
邑也。此以邑命氏者，又有素嵇氏，改为黎，魏姓也。宋
朝黎威为安南节度。嘉祐登科黎上行，益州人，黎仲
吉州人。今岭南多此姓。